《喜迁莺 清明》
明代·高濂

禁烟时序，喜红尘紫陌，花鲜柳软。迁莺学语，客燕初来，丽日暖烘人面。

金驮宝勒争驰，画阁珠帘尽卷。最好是，芳草醉裀，桃花歌扇。

相劝。载壶觞，弄水寻山，镇日闲留恋。狂蜂浪蝶，栖香宿雾，摩弄绿嫞红倦。

况是韶光易改，那更雨愁风怨。尽今番，日日向花林，沉酣芳宴。

作者简介：明浙江钱塘人，字深甫，号瑞南。所著《遵生八笺》成书于万历十九年，对养生保健等方法，收辑甚备。另有《雅尚斋诗》。